Title: Ministerstvo vnútra
Author: Bugajova Beata
Last saved by: Miriam Vávrovičová
Company: KMV

Predkladacia správa

	Vláda Slovenskej republiky dňa 30. augusta 2000 schválila uznesením číslo  696 materiál „Návrh na doplnenie a obmenu účelovo vyčlenených osobných motorových vozidiel úradu pre ochranu ústavných činiteľov a diplomatických misií Ministerstva vnútra Slovenskej republiky používaných na prepravu a sprievod určených ústavných činiteľov Slovenskej republiky a zahraničných predstaviteľov“, ktorý predložil minister vnútra Slovenskej republiky. V bode C. 2.  citovaného uznesenia vlády Slovenskej republiky bola uložená  úloha  pre ministra financií Slovenskej republiky „vyčleniť v roku 2001 sumu 100 000 000,- Sk a v roku 2002 sumu 84 000 000,- Sk do kapitoly Ministerstva vnútra SR a túto účelovo viazať na obmenu ostatných cestných motorových vozidiel uvedených v prílohe 3 predloženého materiálu“.  Úloha nebola zo strany Ministerstva financií Slovenskej republiky splnená vzhľadom na nedostatok rozpočtových prostriedkov. Z uvedeného dôvodu sa navrhuje úlohu C.2. uznesenia vlády Slovenskej republiky 696/2000 zrušiť.

 V bode C. 3. citovaného uznesenia vlády Slovenskej republiky bola uložená úloha pre ministra vnútra Slovenskej republiky „zabezpečiť na základe účelovo vyčlenených finančných prostriedkov realizáciu obmeny cestných motorových vozidiel používaných na prepravu a sprievod určených ústavných činiteľov SR a zahraničných predstaviteľov.“ Vzhľadom na nedostatok finančných zdrojov  neboli v rozpočte bezpečnostného úseku Ministerstva vnútra Slovenskej republiky  rokoch 2001 a 2002  účelovo viazané finančné prostriedky na nákup osobných motorových vozidiel úradu pre ochranu ústavných činiteľov a diplomatických misií Ministerstva vnútra Slovenskej republiky používaných na prepravu a sprievod určených ústavných činiteľov Slovenskej republiky a zahraničných predstaviteľov. Z uvedeného dôvodu sa   navrhuje úloha C. 3. uznesenia vlády SR č. 696/2000 zrušiť.

Návrh na zrušenie úlohy C. 2. a C.3. uznesenia vlády Slovenskej republiky č. 696/2000 k návrhu na doplnenie a obmenu účelovo vyčlenených osobných motorových vozidiel úradu pre ochranu ústavných činiteľov a diplomatických misií Ministerstva vnútra Slovenskej republiky používaných na prepravu a sprievod určených ústavných činiteľov Slovenskej republiky a zahraničných predstaviteľov bol prerokovaný dňa 17.10.2002 so zástupcami Ministerstva financií Slovenskej republiky. K materiálu neboli uplatnené žiadne pripomienky a s predloženým návrhom súhlasili. Materiál je predložený na rokovanie vlády Slovenskej republiky bez  rozporov.

Predložený materiál nemá finančný, ekonomický a environmentálny vplyv a ani vplyv na zamestnanosť.